पाएं अपने शहर की ताज़ा ख़बरें और फ्री ई-पेपरडाउनलोड करें
नगर के हेल्पिंग हैंड्स संगठन की ओर से प्रशासन के सहयोग से 10 मई को कोविड केयर सेंटर शुरू किया जाएगा। इसके लिए गुरुवार को जगह का चयन किया गया। कोविड सेंटर के लिए कुकदूर रोड स्थित कन्या छात्रावास का चयन किया गया है। यह कोविड सेंटर 30 बिस्तर का होगा।
ब्लाॅक में कोविड सेंटर नहीं होने के कारण मरीजों को भटकना पड़ रहा था, जिससे अब क्षेत्र को लोगों को राहत मिल सकेगी। कोविड केयर सेंटर में प्रशासन की ओर से डॉक्टर, स्टाप व नर्सिंग स्टाप की व्यवस्था की जाएगी। वहीं भोजन, चाय, नाश्ता सहित मरीजों के लिए अन्य संसाधन हेल्पिंग हैंड्स पंडरिया द्वारा जन सहयोग से किया जाएगा। ब्लाॅक में विगत वर्ष से कोविड सेंटर की मांग की जा रही थी। शासन ने इस ओर ध्यान नहीं दिया। इसके बाद हेल्पिंग हैड्स के प्रयास व सहयोग की अपील प्रशासन से की गई, इस पर प्रशासन ने सहमति दी है। गुरुवार को विधायक के प्रतिनिधि के रूप में मनोज चन्द्राकर, समिति को आशीष जैन, मोहन राजपूत, रामकुमार टंडन, अनुराग ठाकुर, रितेश ठाकुर, मनीष शर्मा, अतुल बरगाह, घनश्याम साहू, बीएमओ बीएल राज, जेम्स जान ने बैठक की। आवश्यकता पर चर्चा की।
दामापुर क्षेत्र से खाद्य सामग्री की चौथी खेप कवर्धा भेजी
वैश्विक महामारी के चलते मरीजों के परिजन व दिहाड़ी करने वाल संकट में है। लॉकडाउन के कारण खाना मिलना मुश्किल हो रहा है। पंडरिया जनपद पंचायत के जनपद सदस्य सभापति अश्वनी यदु ने बताया कि दामापुर क्षेत्र से लगातार खाद्य सामग्री की व्यवस्था की जा रही है, ताकि कोई भी भूखा न सोए। इसी उद्देश्य के साथ गुरुवार को क्षेत्रवासी आपस में मिलकर 1 क्विंटल चावल, 30 किलो टमाटर, 1 टिन तेल, 20 किलो बैगन, 10 किलो प्याज़, 5 किलो आलू, धनिया लौकी, बंधगोभी कवर्धा भेजा गया। अन्नपूर्णा जन सेवा के माध्यम से कोरोना मरीजों के परिवार के लिए खाने की व्यवस्था की जाएगी। संतोष वैष्णव, मधूसुदन वैष्णव, संजय वैष्णव, शम्मी वैष्णव, देवेंद्र वैष्णव आदि ने राशन के लिए सहयोग किया है।
पिछले वर्ष भी विपत्ति में हेल्पिंग हैंड्स आया था सामने
विगत वर्ष भी हेल्पिंग हैड्स पंडरिया ने करीब 9000 प्रवासी मजदूरों को पका हुआ भोजन कराया था। नगर में जरूरतमंद लोगों तक सहयोग पहुंचाने का कार्य प्रशासन के साथ मिलकर किया था। यह कार्य क्षेत्र के लोगों का सहयोग से किया गया था, जिसमें शिक्षक, व्यवसायी भी थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn